HALLO WêRELD! | VON SE BEEK
Posted on 18 April 2008 by Von
Ek is alombekend as Von of Vonnie. Ek is ‘n nuwe blogsiel en sukkel heerlik met al die funksies, ditjies en datjies van hierdie wonderlike program! “Bear with me” en eersdaags gaan dit seker beter. Hoewel ek baie mal is oor die blog-ding, is my tyd nogal beperk en kan dit nogal help as ek nie so baie sukkel nie. ‘n Bietjie hulpverlening sal verwelkom word – voel vry daartoe.
Hoekom word my fotos byvoorbeeld op hul sye na die blogwerf getrek as hul heel normaal regop staan in die fotoprogram en hoe stel ek dit indie blogprogram reg – het probeer, maar helaas!
Dankie byvoorbaat vir al die hulp, kommentaar, ens wat my (en julle) gaan toeval – mag dit ‘n heerlike, wonderlike dag vir julle wees.
Filed under: ALLERHANDE DINGE |
« WOORDBEELD VIR ‘N ENKELING “TANNEMUIS” »
Wipneus!, on 18 April 2008 at 2:03 nm said:
Sjoe die foto probleem ken ek nie, is jou foto’s nie miskien te groot nie, maak dit kleiner (of kies medium as jy dit upload), vir wat sal die goed nou op hulle sye lê en slaap! 🙂 Ek kyk nuuskierig uit vir jou foto’s.
Pikkelik, on 18 April 2008 at 7:26 nm said:
Die bleddie foto’s! Seker is hulle so moeg soos hul tannie Pik, ek gaan vir my ‘n bleddie Kingsizebed koop! Genoeg is genoeg, alweer met net een boud op bed geslaap. Te veel aanhangsels… 😆
KruidjieRoerMyNie, on 18 April 2008 at 9:53 nm said:
Baie welkom in die blog wêreld!
Pikkelik, on 19 April 2008 at 9:52 vm said:
Hi, dink nou net aan iets, probeer eers jou foto’s op paint sit, as dit daar regop is, behoort dit op wordpress ook regop te wees. Probeer maar, of bel my. Mis julle, drukkie vir Xan…
Wipneus!, on 20 April 2008 at 9:43 vm said:
Pikkie en Von is julle van dieselfde bloed? Von bel dadelik vir Pikkie ek hou van foto’s…..
biegblok, on 21 April 2008 at 11:02 vm said:
Von, on 21 April 2008 at 12:51 nm said:
Pikkie en ek deel nie die bloedlyn nie (dalk net van Eva se kant af!). Ons het mekaar ontmoet as gevolg van Duitse Masels en my swangerskap met Laatlam – het mekaar seker maar in ‘n susterlike hoedanigheid aangeneem. Sy is Laatlam se peetma. Ons is baie lief vir mekaar, maar helaas – sy het vêr weggetrek, getrou en met ‘n gesin van haar eie begin. Ons sien mekaar nou BAIE min, verlang vreeslik en bly darem deur die elektroniese media op datum met alles.☺
Wipneus!, on 21 April 2008 at 12:54 nm said:
‘n Toast op ‘n goeie vriendskap! cheers. 🙂
rosalindfranklin, on 22 April 2008 at 5:10 nm said:
Hallo daar en welkom. Vra vir Dellie, sy is slim met blog-goed. Ek is dom met rekenaargoed.
Sien jou weer!